** *ДЕТСКА ГРАДИНА* „*СЛАВЕЙЧЕ” – ГРАД ЗЛАТАРИЦА***

*гр. Златарица, ул. „Никола Йонков Вапцаров” № 17e-mail:* *dg\_slavey@abv.bg*

***УТВЪРДИЛ:………………….***

***Ирина Чолакова***

*директор на ДГ „Славейче ”,*

**ПРАВИЛА**

**за противодействие на тормоза и насилието**

**на ДГ „ Славейче“- гр.Златарица**

**Разработени съгласно Заповед №РД09-611/18.12.2015 г. на МОН**

 **I. Общи положения**

**Чл. 1.** Правилата определят цялостната организация на дейностите по превенция на риска, техния обхват и отговорностите на работещите в детската градина.

**Чл. 2.** Правилата регламентират осигуряването на сигурна и безопасна среда за всяко дете.

**Чл. 3. (1)** Правилата имат за цел да подпомогнат родителите и персонала на ДГ „Славейче“ в процеса на разпознаване на белезите на насилие над деца и неговото предотвратяване.

**(2)** Процедурата от правилата указва реда за сигнализиране на органите по закрила на детето, при идентифицирани случаи или при съмнения за насилие над деца.

**Чл. 4.** Изходни постановки:

**(1)** Всички, работещи в детската градина, следва да са запознати с видовете насилие върху деца, начините за тяхното разпознаване и последствията върху физическото и психическото развитие на детето, след преживяно насилие.

**(2)** Всички, работещи в детската градина, задължително се запознават срещу подпис с реда за сигнализиране на органите по закрила на детето, в случаи на идентифицирано насилие или съмнение за такова над дете.

**(3)** Родителите са запознати с процедурата от настоящите правила и са информирани за правото на персонала да сигнализира органите по закрила на детето, а в случаи на съмнения или симптоми за упражнено насилие над дете.

**(4)** С децата се организират дейности, съобразно възрастта им и с насоченост към разбиране потребността от общуване без насилие, разпознаване на тормоза и насилието и знание за това към кого да се обърнат, ако поведението на възрастните ги притеснява или изпитват неудобство.

**Чл. 5.** Педагогическото общуване с децата е насочено към насърчаване на поведение, изключващо насилие между тях и с възрастни.

**Чл. 6.** В детската градина се организират дейности за развитие на педагогически компетентности у учителите и родителите за справяне с неприемливо поведение на децата и превенция на насилието между децата.

**II. Права и задължения на работещите** в ДГ „Славейче“

**Чл. 7.** Работещите в ДГ „Славейче“ се задължават да полагат адекватни грижи за всяко дете и да създават условия за неговото физическо, психическо и емоционално развитие.

**Чл. 8.** Работещите в ДГ „Славейче““ не използват средства и методи, които унижават личността на детето или уронват неговото достойнство.

**Чл. 9.** Не се допуска прилагането на физически методи за наказание над децата, с цел справяне с неприемливо поведение.

**Чл. 10. При възникнали съмнения за упражнено насилие над дете се спазва следната последователност на действията:**

**(1)** Член на персонала, който пръв е забелязал симптомите/белезите уведомява учителя/учителите на групата.

**(2)** Учителят/учителите на групата, вземат решение за продължителността на наблюдение над детето, за евентуални последващи симптоми/белези на насилие.

**(3)** Учителят/учителите на групата уведомяват директора на ДГ „Славейче“ и членовете на екипа за подкрепа за личностно развитие на детето.

**(4)** Срокът за наблюдение над детето се определя в зависимост от тежестта на симптомите/белезите.

**(5)** При повторно забелязване на симптоми/белези координационният екип предлага на директора решение за срока и спешността, с която ще бъдат информирани родителите.

**(6)** В случаите, когато родителите отказват среща с директора или обясненията, които дават за симптомите/белезите са уклончиви и неясни, директорът незабавно информира отдел „Закрила на детето“ към дирекция „Социално подпомагане“, по адреса на детето чрез лично посещение или на тел. 116 111 – Национална телефонна линия за деца към Държавна агенция за закрила на детето.

**(7)** Разговорите с детето трябва да стават в обстановка и по начин, който да запазва достойнството му и да не води до задълбочаване на последиците от преживяното.

**Чл. 11.** В случай, че по тялото на дете се забележат видими белези, незабавно се изисква информация от родителя за произхода на белезите и начина, по който са получени.

**Чл. 12.** При установено системно, видимо нараняване на дете или в случай, че детето само сподели за упражнено над него насилие, учителите незабавно уведомяват директора на ДГ „Славейче“ който от своя страна незабавно информира отдел „Закрила на детето“ към дирекция „Социално подпомагане“, по адрес на детето, тел. 116 111

**III. Водене на дневник със случаите на тормоз и насилие**

 Дневникът се създава единствено, ако има установени/потвърдени/ случаи

таблица №1 с нивата на тормоз и насилие

**IV. Права и задължения на родителите**

**Чл. 13.** Родителите са длъжни да полагат грижи за отглеждането на детето си, които да способстват неговото физическо, психическо и емоционално развитие.

**Чл. 14.** В общуването с детето си, родителите са задължени да зачитат неговото лично достойнството и право на мнение.

**Чл. 15.** При прилагането на възпитателни и дисциплиниращи мерки родителите нямат право да използват методи на физическо наказание, както и такива унижаващи личността на детето им.

**Чл. 16. (1)** Родителите имат право и са длъжни, когато забележат белези от физическо нараняване на детето си, които не са получени в тяхно присъствие, да поискат информация от учителите за начина и произхода на белезите.

**(2)** Родителят има право да потърси среща и информация от човека, за когото детето им е споделило, с цел изясняване на ситуацията, в случай на установяване на неприемливо поведение от страна на представител на институцията.

**IV. Мерки за справяне с неприемливо поведение между децата**

**Чл. 17.** Неприемливо е всяко действие (физическо, словесно или жестомимично) от дете насочено към друго дете, което може да увреди здравето или развитието на детето към което е насочено, уронва неговото достойнство или унижава личността на детето.

**Чл. 18.** Мерките за справяне с грубо и агресивно поведение у дете, които се предприемат от страна на родителите и на координационния екип на ДГ „Славейче“ се съгласуват предварително между двете страни, еднопосочни и уважителни към детето и неговото семейство.

**Чл. 19.** При прилагането на мерките за справяне с неприемливо поведение, родителите и работещите в институцията нямат право да използват средства и методи, увреждащи здравето и развитието на детето, както и такива, които уронват неговото достойнство.

**Чл. 20. (1)** При необходимост и със съгласието на родителите, детето може да бъде насочено за консултиране със специалист (психолог/педагогически съветник) или с личност, която той уважава (наставничество).

**(2)** Когато поведението на определено дете застрашава здравето или развитието на останалите деца, незабавната консултация със специалист е наложителна.

**(3)** При отказ на родителите да съдействат, директорът подава сигнал в отдел „Закрила на детето“ към дирекция „Социално подпомагане“, по местоживеене на детето.

**V. Ред за сигнализиране на органите по „Закрила на детето“**

**Чл. 21.** Органи по закрила на детето са:

**(1)** Председателят на Държавната агенция за закрила на детето и администрацията, която го подпомага.

**(2)** Дирекция „Социално подпомагане“.

**(3)** Министърът на труда и социалната политика, министърът на вътрешните работи, министърът на образованието и науката, министърът на правосъдието, министърът на културата, министърът на здравеопазването и кметовете на общини.

**Чл. 22. (1)** Всеки, на когото е станало известно, че дете се нуждае от закрила е длъжен да сигнализира органите по закрила.

**(2)** Това се отнася и за лицата, на които е станало известно в процеса на изпълнение на служебните им задължения, дори ако е обвързано с професионална тайна.

**Чл. 23.** При наличие на риск за дете или белези/симптоми за упражнено насилие над дете, сигнал се подава до отдел „Закрила на детето“ към дирекция „Социално подпомагане“ по местоживеене на детето или на територията, на която е възникнал рискът/насилието.

**Чл. 24. (1)** Сигналът може да бъде подаден на място в съответната дирекция „Социално подпомагане (ОЗД), по телефона или чрез e-mail.

**(2)** Сигналът трябва да съдържа име на лицето, което подава сигнала за детето, телефон и адрес за връзка.

**(3)** Когато сигналът е анонимен той няма да бъде проверен, освен в случаите, когато се отнася за насилие над дете.

**VI. Превенция на насилието над деца извън институцията и семейството**

**Чл. 25.** Родителите, учителите и всички, работещи в детската градина, са задължени никога и по никакъв повод да не оставят децата без контрол.

**Чл. 26.** Родителите, учителите и всички, работещи в детската градина, са задължени:

**(1)** Системно и целенасочено да обучават децата за предпазване от ситуации, излагащи ги на риск от насилие.

**(2)** Да използват подходящи за възрастта и разбирането на децата методи за обучение по отношение на собствената им сигурност и безопасност.

**Чл. 27.** С помощта на подходящи за възрастта на децата подходи, децата целенасочено, системно и последователно следва да бъдат обучавани по отношение на собствената им сигурност и в разбиране на следното:

**(1)** Децата не са виновни и не носят отговорност за поведението на възрастните.

**(2)** В случай, че поведението на възрастен ги притеснява или ги кара да изпитват неудобство да споделят с родител, учител или друг възрастен, на кого имат доверие.

**(3)** Не бива да се доверяват и тръгват с непознати, преди да са съобщили за това на родителите си.

**(4)** Не бива да се доверяват и да тръгват с хора, които познават (близки, съседи и др.) ако родителите предварително не са информирали детето и учителите, че ще го вземе някой друг от институцията.

**(5)** Не бива да се качват в коли на непознати.

**(6)** Ако са останали в къщи сами не бива да пускат в жилището непознати или познати, дори те да твърдят, че ги изпраща някой от родителите.

**(7)** Не бива да приемат лакомства и подаръци от непознати по никакъв повод.

**Чл. 28.** В ежедневното си общуване с децата, родителите подпомагат процеса на подготовка на децата за предпазване от рискови ситуации, като ежедневно им напомнят основни правила на поведение.

**Чл. 29.** Механизмът за действие на персонала при инциденти с деца включва следните стъпки:

 (1) **Дефиниция на инцидент:** Инцидент е всяко травматично събитие за дете, вследствие на което е наличен риск от увреждане на неговото физическо и/или психическо здраве.

(2)Обучение на персонала за развитие на знания и умения как да реагират в случай на инциденти с дете по време на престоят му в институцията и извън него.

(3)При възникнали инциденти с дете се предприемат незабавно следните действия, в описаната последователност:

**2.1.** при излизане на дете този, които пръв е забелязал отсъствието на детето незабавно информира учителя на групата и директорът на институцията;

**2.2.** незабавно се организира претърсване на сградата, района на детската градина и околното пространство;

**2.3.** провежда се разговор с децата и членовете на персонала, които последни са видели детето, за да се установи причината и вероятната посока, в която би тръгнало детето;

**2.4.** подава се сигнал на телефон 112 за предприемане на действия по издирването на детето;

**2.5.** информират се родителите на детето.

**(3)** При влизане на външно лице в сградата или двора на детската градина без разрешението на охраната/длъжностното лице, осъществяващо пропускателен режим:

**3.1.** член на персонала, който е забелязал лицето се информира за целта на посещението;

**3.2.** в случай на неясно или неприемливо обяснение, лицето бива помолено да напусне района на детската градина;

**3.3.** ако лицето откаже да напусне района, персоналът предприема действия за ограничаване достъпа на лицето до помещенията и пространствата, в които в момента са децата;

**3.4.** при проява на агресивно поведение от страна на външното лице, незабавно се подава сигнал в РУ на МВР;

**3.5.** предприемат се действия за осигуряване сигурността на децата до намесата на органите на МВР;

**3.6.** при изгубване на дете, при посещение на културни, спортни и др. прояви, както и по време на екскурзии и детски лагери се предприемат същите действия, както при излизане на дете.

**Заключителна разпоредба**

1. **§ 1.** Настоящите Правила за осигуряване на превенция на тормоза и насилието са утвърден със заповед №29/ 09.10.2024г2024г. на директора на институцията.